D ' ar 27 a viz c ' hwevrer 2009 e krog Nevez - Amzer SKED , ha digor eo ganeom neuze ar blog 1000pluenn . Adaleg bremañ ez eus moaien deoh lenn penn kenta ar romant gand Jean - Christophe Bozec … ha kemer perz oh ijina ar peurrest ! Krogit e - barz ha lezit hoh ijin da gas ahanoh … Beh dezi , beteg ar 4 a viz ebrel ! Setu penn kenta ar romant skrivet gand Jean - Christophe Bozec . . . Klañv gand ar brezoneg " Chéri , tu peux descendre . Ton café est prêt . " " Petra a lavarez ? Oh , nandedie , nemed kard dija , poent braz eo din sevel . Gortoz , prest on da ziskenn . Eur vunutenn c ' hoaz , va dousig . " " Qu ' est - ce que tu dis ? Je ne comprends rien quand tu grognes . " " Saozneg a gomzez ouzin bremañ ? Petra a hoarvez ganez ? Te a gav dit am - eus amzer da farsal , eur bern labour a zo ganin war va choug ar mintin - man . " " Mon chéri , ce n ' est pas drôle … " " Doktor Abeguile ? Amañ an itron Dumezil . Deuit buan . Eun dra spontuz . Eun dra skrijuz a zo c ' hoarvezet ganeom . N ' ouzon ket petra da ober . " " Dousig , dousig , mar plij , ha displegit din sklêr petra a zo c ' hoarvezet . " " Va fried ne gomz ket galleg ken . " " Penaoz ' ta ? N ' e - neus ket c ' hoant ken da gomz galleg ? " " N ' eo ket se . Ne hell ket ken . " " Penaoz e hellit lavaroud an dra - ze ? C ' hwi zo sur ne ra ket goap ahanoh ? Etre priedou a - wechou … " " Va gwaz n ' eo ket eur farser , dokteur . Forz penaoz , evid beza sur ne ree ket an neuz , am - eus piket anezañ gand eur spillenn ha dioustu e - neus lavaret traou digomprenuz gand eur pouez - mouez spontuz hag en eur yez ne gomprenan ket . " " Dond a ran dioustu . " " Diêz eo da gredi , mez gwir eo : an aotrou Dumezil ne gomz ket galleg ken . Ho pried a gomz brezoneg , itron ger . " " Brezoneg ? N ' eo ket posubl ! Sur oh ? " " Genidig on euz Santeg e - kichen Kastell - Paol , itron . " " Mez penaoz e - nije desket ar patwa - se ? " " Ar yez - se . Ne ouie ket eun tamm a - raog ? " " Ah nann ' vad ! Eüruzamant . Tamm ebed . Va fried a zo euz Chalons - sur - Marne , hag emaom amañ abaoe daou viz nemetken . " " Drol eo . Komz a ra evel unan e - neuz desket ez - vihan , ha brao e teu gantañ memez . " " Mez penaoz e raio evid kenderhel gand e vicher ? E galleg e labour , ha me lavarfe memez , evid ar galleg e labour . " " Gwir eo , eur rener braz evel ho pried a dle beza sammet gand al labour er mare - mañ . Dreist - oll gand afer ar chomlehiou e Breiz - Izel … " " Oh , tud ' zo a zo striz o spered . Ha war ar marhad , pedet eo bet da gemer perz e Gouel Meur ar Frankofoni . Ne vo ket gouest zoken da lenn ar prezegennou e - neus savet . Petra a hoarvez gantañ , dokteur ? " " Ne gomprenan seurd ebed . Gwall - goñpliket eo ar memor . Tud ' zo a - wechou a zisoñj o yez - vamm . Mez an dra - ze ne hoarvez ket en en eun taol . Pez a a zo drol ivez , ho pried a gomz eur yez n ' e - neus ket desket . " " Posubl eo , dokteur ? " " Evid ar burzudou e vefe mad mond da weloud e leh all . Evid ar skiant e hellan telefoni d ' eur mignon din a ra war - dro kudennou ar memor . " " Egzaminet on eus an aotrou Dumezil , itron . " " Grevuz eo ? " " Ne hellom ket beza sur evid ar mare . Skoet - braz eo bet evel just p ' on - eus lavaret dezañ ne gomze nemed brezoneg hiviziken . Ken skoet m ' on - eus ranket rei louzeier , " antidépresseurs " dezañ . " " Mez moaien a vo dezañ addeski galleg sur a - walh ? " " N ' ouzom ket re . Klasket on - eus deski dezañ eun toullad geriou : " je vous en prie " , " bonsoir " , " mes hommages " , mez e spered ne zeu ket a - benn da zerhel soñj anezo . Drol eo peogwir an doktor Abeguile a zo deut a - benn da zeski dezañ frazennou euz e vro henidig . " " Mez galleg eo a ranker deski dezañ ! N ' emaon ket o vond da zeski brezoneg evid kaozeal gand va gwaz , memestra … " " Digarezit ahanon , itron Dumezil , an aotrou prefed ne hell ket kaozeal evid ar mare . Amañ Jules Guindé , e karg evid ar mare … Ya … Kompren a ran … O va Doue , itron ger , eur bern tud estreged ho pried o - deus paket ar hleñved - se . Eur gwir gleñved - red … Ya , e - touez an dud e karg a renk uhel , ar re dindan ar stad nemetken . Tamm galleg ebed ken ganto , nemed trefoedachou Landrevarzeg , Kernaskleden , Logivi - Plougraz … A , va zekretourez a lavar din eo krog ar hleñved en aotrou prefed ivez , war a zeblant . Klask a reom ober pez a hellom , mez honnez n ' eo ket eur gudenn êz . Kenta tra on - eus greet eo lakaad e " détention provisoire " skipaill Ofis ar Brezhoneg evel just , eun toullad sonerien daou ha daou , daou pe dri varz breizad , kelennerien euz Diwan , mez beteg - henn n ' eus bet cheñchamant ebed … " Setu echu eo penn kenta ar romant , deoh da ijina ar peurrest ! Klika amañ evid gouzoud penaoz ober evid kemer perz !